Dunavecse Város Önkormányzatának Képviselő-testülete

172-6/2026.

	
JEGYZŐKÖNYV

Készült a képviselő-testület 2026. március 16-án /16,00-16,15/ megtartott rendkívüli üléséről



Az ülés helye: Városháza ülésterme

Jelen vannak: 
Vörös Sándor polgármester, Kochné Vadászi Borbála alpolgármester, Aranyi János Gábor, Dallos Erika, Mohácsi-Dér Gabriella, Molnár Gyula és Sándor Zsombor képviselők (7 fő)

Távol maradt (igazoltan)


Tanácskozási joggal jelen van:
Nagy Erzsébet jegyző, Ginál Róbert gazdálkodási csoportvezető

Jegyzőkönyvvezető: Marticsné Molnár Szilvia


Vörös Sándor polgármester úr
Tisztelettel köszöntöm a képviselő-testület tagjait. Megállapítom, hogy az ülés határozatképes, így azt megnyitom. A jegyzőkönyvet Molnár Gyula és Sándor Zsombor hitelesítik. Javaslom, hogy a meghívóban szereplő napirendi pontot tárgyalja meg a testület.
	
Polgármester úr megkérdezi a képviselő-testület tagjaitól, hogy ki ért egyet a napirendi pontokkal?

A képviselő-testület tagjai 6 igen szavazattal, ellenszavazat nélkül az alábbi határozatot hozták:

77/2026. (III. 16.) normatív határozata
Napirend elfogadása
										H a t á r o z a t

            
1.) Döntés zártkörű pályázati felhívásról

2.) Döntés közbeszerzési dokumentáció elfogadásáról
(VJP 1. és VJP 2.)

3.) Döntés ingatlan vételéről


A napirendi pont elfogadása után megkezdődött annak tárgyalása.


1./ Napirend:
      Döntés zártkörű pályázati felhívásról
      Előterjesztő: Vörös Sándor polgármester
      Előterjesztésért felelős: Nagy Erzsébet jegyző 


Vörös Sándor polgármester úr
Mindenki megkapta az anyagot ezzel kapcsolatosan, sőt még az ügyvéd úrnak is elküldtük. Az ügyvéd úrnak voltak kérdései azt megválaszoltuk, sőt Jegyző asszonnyal is beszélt. Az előterjesztés melléklete a határozati javaslat, amely tartalmazza a Bíráló Bizottság összetételét. A Bíráló Bizottságba javasolják, hogy legyen benne Molnár Gyula a bizottság elnöke, dr. Szilágyi János ügyvéd és Nagy Erzsébet jegyző. 

Megkérdezem a Képviselő-testület tagjaitól, hogy ki ért egyet a határozati javaslat elfogadásával, valamint a bíráló bizottság összetételével?

A képviselő-testület tagjai 7 igen szavazattal, ellenszavazat nélkül az alábbi határozatot hozták:


78/2026. (III.16.)
 Döntés zártkörű pályázati felhívásról
								              H a t á r o z a t a


Dunavecse Város Önkormányzata Képviselő-testülete az alábbi határozatokat hozza:

1. A Képviselő-testület támogatja a 141/2018 (VII.27.) Kormányrendelettel összhangban az okosgyár kialakítására irányuló beruházást Dunavecse város területén.

2. A Képviselő-testület felhatalmazza a Polgármestert, hogy az 1. pontban foglalt cél megvalósítása érdekében a Bíráló Bizottság jóváhagyását követően a szükséges döntéseket - igy különösen, de nem kizárólagosan a területszerzéshez, és kisajátítási eljárás megindításához, lebonyolításához, művelési ágból való kivonáshoz, forrás biztosításhoz, jogi/műszaki/pénzügyi tárgyú lepésekhez kapcsolódó intézkedéseket - összeghatárra való tekintet nélkül meghozza es a szükséges szerződéseket aláírja.

3. A Képviselő-testület felhatalmazza a Polgármestert, hogy az 1. pontban foglalt cél megvalósítása és a zavartalan, gördülékeny, gyors ügyvitel biztosítása érdekében az azonnali intézkedést igénylő, halaszthatatlanul szükséges döntéseket hozza meg, intézkedéseket tegye meg - összeghatárra való tekintet nélkül azzal, hogy a Képviselő-testületet - lehetőleg a soron következő rendes ülésen - az e pont szerint megtett intézkedésekről utólagosan tájékoztatja.

4. A Képviselő-testület a nemzeti vagyonról szóló 2011. évi CXCVI. törvény 13. § (1) bekezdése, továbbá a [Dunavecse Város Önkormányzata Képviselő-testületének az önkormányzat vagyonáról és a vagyongazdálkodás szabályairól szóló 10/2014. (V.05.) önkormányzati rendelete 16.§ (1) bekezdés b) pont és (5) bekezdés] alapján, az 1. pont szerinti cél érdekében megszerzett, önkormányzati tulajdonba kerülő ingatlanok adásvételét követően, önkormányzati érdekre való tekintettel, versenyeztetési eljárás során, zártkörű pályáztatás lefolytatásával értékesítésre jelöli ki.

5. A pályázati alapárat az ingatlanforgalmi szakértő által készített ingatlanforgalmi szakvéleményben meghatározott forgalmi érték alapján kell meghatározni.
a. A zártkörű pályázat pályázati felhívását az önkormányzati érdekekre tekintettel legalább három, Magyarországon székhellyel, telephellyel vagy fiókteleppel rendelkező gazdálkodó szervezetnek kell megküldeni.
b. A vételár összegére igény esetén kamatmentes részletfizetési kedvezmény is biztosítható a vevő részére.

6. A Képviselő-testület felkéri a Polgármestert, hogy a 4. pont szerinti pályázati kiírást és az adásvételi (elő)szerződés(ek) tervezetét készítse el, és azokat előzetes jóváhagyásra a Képviselő-testület elé terjessze elő, a zártkörű pályáztatást folytassa le és annak eredményes lezárulta esetén az adásvételi (elő)szerződés(ek) megkötését készítse el.

A Képviselő-testület az értékesítési eljárás lebonyolításához 3 tagú Bíráló Bizottságot jelöl ki, amely testület tagjai az alábbi személyek:

· dr. Szilágyi János ügyvéd
· Nagy Erzsébet jegyző
· Molnár Gyula képviselő, a Pénzügyi, Ügyrendi, Humán és Városgazdálkodási
Bizottság elnöke

A Bíráló Bizottság a benyújtott ajánlatok véleményezését követően javaslatot tesz a nyertes ajánlattevőre.

Erről a jegyzőt jegyzőkönyvi kivonaton értesíti.

7. A Képviselő-testület az értékesítési eljárás eredményes lefolytatását követően az adásvételi (elő)szerződés(ek) aláírására felhatalmazza a Polgármestert.

            Határidő: azonnal 
            Felelős: Vörös Sándor polgármester

8. Ezen határozatról értesül:
· Vörös Sándor polgármester
· Nagy Erzsébet jegyző
· dr. Szilágyi János ügyvéd
· Molnár Gyula képviselő
· Ginál Róbert gazdálkodási csoportvezető
· Irattár


2./ Napirend
     Döntés közbeszerzési dokumentáció elfogadásáról
     (VJP 1., VJP 2.)
     Előterjesztő: Vörös Sándor polgármester
     Előterjesztéséért felelős: Ginál Róbert gazdálkodási csoportvezető


Vörös Sándor polgármester úr
A Versenyképes Járások 1 és 2 ütemének a közbeszerzési dokumentációját megkapta mindenki. Megkérdezem a képviselő-testület tagjaitól, hogy mindenki számára elfogadható? Kérem, aki számára megfelelő kézfeltartással jelezze!

A képviselő-testület tagjai 7 igen szavazattal, ellenszavazat nélkül az alábbi határozatot hozták:

79/2026. (III.16.)
Dunavecse, Szív utca és Alkony-Dagály
utcák közbeszerzési dokumentációjának
elfogadása

								                        H a t á r o z a t a


1./ Dunavecse Város Önkormányzat Képviselő-testülete úgy határoz, hogy a Versenyképes Járások Program 1. és Versenyképes Járások Program 2. pályázatban szereplő utcák: Szív és Alkony-Dagály utcák közbeszerzési dokumentációját elfogadja. 

2./ A képviselő-testület felkéri Vörös Sándor polgármester urat a további teendők ellátásra. 

3./ Ezen határozatról értesül:
- Vörös Sándor polgármester
- Ginál Róbert gazdálkodási csoportvezető


3./ Napirend
      Döntés ingatlan vételéről
      Előterjesztő: Vörös Sándor polgármester
      Előterjesztéséért felelős: Ginál Róbert gazdálkodási csoportvezető


Vörös Sándor polgármester úr
[bookmark: _GoBack]Korábban beszéltünk arról, hogy a Schneider Electric Kft-vel szembeni erdőt felajánlotta a tulajdonos, hogy eladná részünkre. Ezért javasolni szeretném, hogy kérjünk be értékbecslést a területre.

Megkérdezem a képviselő-testület tagjaitól, hogy ki ért egyet azzal, hogy a Dunavecse 0263/72 hrsz-ú ingatlanra kérjünk be értékbecslést?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

80/2026. (III.16.)
Döntés ingatlan vételéről
(Dunavecse 0263/72)
								                        H a t á r o z a t a


1./ Dunavecse Város Önkormányzat Képviselő-testülete úgy határoz, úgy határoz, hogy a Dunavecse 0263/72 hrsz. alatt található „kivett erdő” megnevezésű, 2,9367 ha nagyságú ingatlant szándékában áll megvásárolni.

2./ A képviselő-testület felkéri Vörös Sándor polgármester urat az értékelési vélemény megrendelésére.
Határidő: azonnal
Felelős: Vörös Sándor polgármester

3./ A képviselő-testület felkéri Vörös Sándor polgármestert, hogy az értékbecslés elkészültét követően terjessze be a soron következő testületi ülésre.

4./ Ezen határozatról értesül:
- Vörös Sándor polgármester



A képviselő-testületi ülésen több napirend nem volt, ezért Polgármester úr megköszönte a képviselők munkáját, majd az ülést 1615 perckor bezárta.

Kmft.
	

            Vörös Sándor 							Nagy Erzsébet
            polgármester					                               jegyző



			Hitelesítem:  ………………………….

				          ………………………….

